ישעיהו הרצל

הרב ישעיהו הרצל (נולד בי"ט בטבת תש"ו, 23 בדצמבר 1945) הוא רבה הראשי של העיר נוף הגליל וחבר בית דין רבני חב"ד.

ביוגרפיה
נולד וגדל בשכונת בתי אונגרין, השוכנת בסמיכות לשכונת מאה שערים בירושלים לשטערנא פרידא והרב פנחס לייבוש הרצל, ששימש כמשפיע בבית הכנסת אהל יצחק בשכונה, נינו של אלימלך פרלמן.

בילדותו היה מבקר מידי שבת את דוד אביו המשפיע הרב משה ובר, למד בתלמוד תורה של מוסדות תורת אמת, בישיבת בית אברהם ובישיבת תורת אמת בירושלים וישיבת תומכי תמימים המרכזית בכפר חב"ד שם למד אצל המשפיע הרב שלמה חיים קסלמן, בחודש אלול תשכ"ד (1964) נסע ללמוד בישיבת תומכי תמימים המרכזית שבברוקלין שבניו יורק, שם היה מבחירי התלמידים ונמנה כאחד מ"שבעת הקנים" - תלמידים מצוינים בלימודם שהיו מעבירים שיעורים בנושאים שונים בחסידות ובנגלה.

לאחר חתונתו בתמוז תשכ"ו (1966) עם שרה רחל בת הרב יעקב הלוי פרידמן, למד בכולל אברכים בשכונת קראון הייטס, בקיץ תשכ"ז חזר לישראל, והתגורר תקופה בירושלים, אחר־כך עבר עם המשפחות הראשונות לשיכון חב"ד בלוד, בשנת תשכ"ט (1969) עבר בהוראת הרבי מלובביץ' לנחלת הר חב"ד בקרית מלאכי שהוקם אז והיה מהמשפחות הראשונות במקום, שם למד בכולל במשך שנתיים, שם נסמך לרבנות מטעם הרבנות הראשית לישראל על ידי הרב שלמה גורן והרב עובדיה יוסף.

בשנת תשל"ב (1972) עבר לכולל של 'התנועה להפצת התורה' בנצרת עילית (כיום נוף הגליל).

בתשל"ז נבחר לרב היישוב כפר תבור, לאחר פטירת רב המקום, הרב בן ציון לוין.

לאחר פטירתו של הרב פנחס מילר בשנת ה'תשנ"ב (מרץ 1992), הוא התמודד בבחירות לרבנות בנצרת עילית ונבחר בי"ג באב תשנ"ו (1996) לרב העיר בי"ח באדר תשנ"ח נערך מעמד הכתרה במעמד ראשי העיר ורבנים בהם הרב ישראל מאיר לאו.

הרב הרצל מכהן כרבה של קהילת חב"ד המקומית והחל מתמוז ה'תשפ"ד מונה לכהן כחבר בבית דין רבני חב"ד.

בשנת ה'תשפ"ו (2026) עם הגיעו לגיל 80, פרש לגמלאות בטקס בו השתתף ראש העיר רונן פלוט, אישי ציבור, חברי מועצת העיר ורבני קהילות.

משפחתו
לרב הרצל שלושה בנים ושבע בנות
 בנו, הרב שניאור זלמן, סופר והיסטוריון חסידי, מתגורר בקראון הייטס
 בנו, הרב מנחם מנדל, משמש כשליח חב"ד במושב ארבל
 בנו, הרב שלום דובער, משמש שליח חב"ד ביקנעם
 חתנו הרב משה צבי הלפרין, רב בית כנסת חב"ד בשכונת בית ישראל ובית כנסת שאשא בשכונת רמות שבירושלים ומנהל איגוד צאצאי רבנו הזקן
 חתנו הרב מנחם מנדל פרידמן, שליח חב"ד ויו"ר מוסדות חב"ד באור יהודה
 חתנו הרב יוסף חיים רוזנבלט, שליח חב"ד ורב המועצה האזורית גליל תחתון
 חתנו הרב שלמה רוזנבלט, משפיע בישיבת תות"ל בבית שמש (ובעבר בישיבת תות"ל בנתניה)
 חתנו הרב שלום דובער הניג, מחנך בצפת
 חתנו הרב דובער משה ליפש, רב בית כנסת חב"ד בנוף הגליל
 חתנו הרב אברהם מנחם רבינוביץ, ר"מ בישבת 'חנוך לנער' בצפת
אשתו הראשונה של הרב הרצל, שרה רחל, נפטרה בשנת תש"ס, (1999). הרב הרצל נשוי בנישואים שניים מסוף שנת תשס"א (2001) לזלטה לבית פריז (אלמנתו של הרב מאיר פריימן, בתו של ברוך פריז ונכדה של אברהם פריז ורפאל נחמן הכהן). עץ משפחתו מצד רעייתו הנוכחית: 

ספריו
 "פרדס ישעיהו - חידושים בש"ס ובהלכה", ה'תשע"ז
 "פרדס ישעיהו - שו"ת בענייני הלכה ומנהג", תשע"ז
"פרדס ישעיהו - פניני תפילה", תשע"ח
"פרדס ישעיהו - טהרת המשפחה והנהגת הבית היהודי", ה'תש"ף

לקריאה נוספת
 יוסף בן דב, "באם לא יתערב בענייני פוליטיקה, ימצא־חן בעיני כולם", עיתון כפר חב"ד, גיליון 725, כ"ב באב תשנ"ו
 ישראל אלפנביין, נר להאיר, עיתון כפר חב"ד, גיליון 1353, א' בטבת תש"ע

קישורים חיצוניים
 מילה של חסיד באתר שטורעם, תשס"ח
התמונה שהגיש הרב הרצל לבני הגר"ע יוסף, אתר col תשע"ד
 התמונה שריגשה את הראשון לציון בביקורו אצל רב העיר נצרת עילית אתר col תשע"ז

 קוסמטיקה וסאונה עם תורה ודרך ארץ, עיתון מעריב 6.3.1988
ילדים זה שמחה ידיעות הגליל, 28 במאי 2020

 הפצת יהדות - בלי פוליטיקה, הרב הרצל מתראיין לדף השבועי של חברת jem - אדר תשפ"א
 מענדי קורטס, "הזכות והאחריות", רב־שיח עם החברים שנוספו בקיץ ה'תשפ"ד, כפר חב"ד 2071 (ה' באב תשפ"ד), עמ' 24–35

הערות שוליים

קטגוריה:רבני ערים חסידי חב"ד בישראל
קטגוריה:נוף הגליל: אישים
קטגוריה:כפר תבור: אישים
קטגוריה:חברי בית דין רבני חב"ד
קטגוריה:רבני חב"ד
קטגוריה:ישראלים שנולדו ב-1945